গুৱাহাটী পৌৰ নিগমৰ নির্বাচনলৈ মাজত মাত্র চাৰি দিন বাকী থকাৰ সময়ত মুখ্যমন্ত্রী হিমন্ত বিশ্ব শৰ্মাই নির্বাচনী আচৰণ বিধি উলংঘা কৰি ৬০০ কোটি টকাৰ পেকেজ ঘোষণা কৰা কাৰ্যক গৰিহণা দিয়ে আম আদমি পার্টীয়ে।
সোমবাৰে অনুষ্ঠিত কৰা এক সংবাদমেলত আপৰ বিৰুদ্ধে অপপ্ৰচাৰ নকৰিবলৈ আৰু নিৰ্বাচনী বিধি উলংঘা নকৰিবলৈ সকীয়নি দিয়ে আপে।
বছৰ বছৰ ধৰি শাসনত থকাৰ পাছতো মহানগৰখনৰ বাবে একো কৰিব নোৱাৰা বিজেপিয়ে নির্বাচনী বৈতৰণী পাৰ হ'বলৈ প্রলোভন আৰু মিথ্যাচাৰৰ আশ্রয় লোৱাৰ অভিযোগ উত্থাপন কৰে আপৰ নেতা লক্ষ্মীকান্ত ডুবেই।
গুৱাহাটীবাসীক বিজেপিৰ মিথ্যাচাৰত ভোল নাযাবলৈ আহ্বান জনায় তেওঁ। মুখ্যমন্ত্ৰীয়ে গুৱাহাটীৰ ৬০ টা ৱাৰ্ডৰ বাবে ৬০০ কোটি টকাৰ পেকেজ ভোটগ্রহণৰ চাৰি দিন আগতে ঘোষণা কৰা কাৰ্যক গুৰুত্ব সহকাৰে লৈ নির্বাচনী বিষয়াৰ ওচৰত অভিযোগ উত্থাপন কৰিব আপে।
আপ শাসনলৈ আহিলে সস্তীয়া ৰাজনীতি কৰা সকলৰ দোকান বন্ধ হ'ব বুলিও ডুবেই কয়।
২৪ ঘণ্টা বিজুলী, পানীৰ সমস্যা সমাধান, ভাল বিদ্যালয় খোলাৰ প্ৰতিশ্ৰুতি দিয়ে আপৰ নেতাগৰাকীয়ে। উল্লেখ্য এইবাৰৰ গুৱাহাটী পৌৰ নিগমৰ নিৰ্বাচনত আপৰ মূল প্ৰতিদ্বন্দ্বি হ'ব বিজেপি।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
